b'\n_START_ARTICLE_\nPunakottarainen\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nPunakottarainen muistuttaa muodoltaan kottaraista; sill\xc3\xa4 on ter\xc3\xa4v\xc3\xa4t, kolmiomaiset siivet ja sukkulamainen ruumis. V\xc3\xa4ritykselt\xc3\xa4\xc3\xa4n vanha lintu eroaa v\xc3\xa4litt\xc3\xb6m\xc3\xa4sti kottaraisesta: ruumis on vaaleanpunainen, mutta siivet, pyrst\xc3\xb6, alaper\xc3\xa4 ja p\xc3\xa4\xc3\xa4 ovat mustat. Nuori lintu muistuttaa kottaraista, mutta on kauttaaltaan vaaleanruskea, nokka on keltainen ja ohjas on vaalea.\n_START_SECTION_\nLevinneisyys\n_START_PARAGRAPH_\nPunakottarainen pesii Kaakkois-Euroopasta Aasiaan ulottuvalla vy\xc3\xb6hykkeell\xc3\xa4 ja talvehtii Intiassa ja Kaakkois-Aasiassa. Laji ei ole kotipaikkauskollinen, vaan vaeltaa ravintotilanteen mukaan. Kantaa on vaikea arvioida. Euroopassa punakottarainen on harhailija, m\xc3\xa4\xc3\xa4r\xc3\xa4t vaihtelevat vuosittain vaelluksen voimakkuuden mukaan. Suomessa se on s\xc3\xa4\xc3\xa4nn\xc3\xb6llinen ja vuosittainen kes\xc3\xa4vieras, erityisesti kes\xc3\xa4kuulta elokuulle.\n_START_SECTION_\nElinymp\xc3\xa4rist\xc3\xb6\n_START_PARAGRAPH_\nPunakottaraisen elinymp\xc3\xa4rist\xc3\xb6\xc3\xa4 ovat arot, viljelysseudut ja muut avomaat.'